**SREDIŠNJI DRŽAVNI URED ZA OBNOVU I STAMBENO ZBRINJAVANJE**

**GLAVA 03305**

**BILJEŠKE UZ FINANCIJSKA IZVJEŠĆA za razdoblje**

**siječanj – prosinac 2019. godine**

**BILJEŠKE O PRIHODIMA I RASHODIMA, PRIMICIMA I IZDACIMA**

**Planirani i ostvareni prihodi i primici**

U Državnom proračunu Republike Hrvatske za 2019. godinu, u razdjelu 033 – Središnji državni ured za obnovu i stambeno zbrinjavanje planirana su sredstva u iznosu od 218.771.869 kn – izvori financiranja 11 i 12 te 17.050.000 kn - izvor 53 (RHP – donacija CEB-a). Ukupno ostvareni prihodi i primici u razdoblju siječanj – prosinac 2019. godine iznose **235.062.296,63** kn(AOP 629), koji se iznos sastoji od 5 oblika izvora financiranja (11,12,51,53 i 575)

**OSTVARENI PRIHODI I PRIMICI**

|  |  |  |  |  |  |  |
| --- | --- | --- | --- | --- | --- | --- |
| Rb. | Prihodi | Grupa konta | Ostvareno 2018. | Ostvareno 2019. | Ind. | AOP |
| 1 | Pomoći iz inozemstva i od subjekata unutar općeg proračuna | 63 | 4.254.212,76 | 18.009.362,69 | 423% | 045 |
| 2 | Prihodi iz proračuna | 67 | 198.780.463,24 | 216.964.967,59 | 109% | 130 |
| 3 | Ostali prihodi | 68 | 205.116,73 | 87.966,35 | 43% | 134 |
| **Ukupno** | |  | **203.239.792,73** | **235.062.296,63** | 116% |  |

|  |  |  |  |  |
| --- | --- | --- | --- | --- |
|  |  |  |  |  |

**AOP 049** - Evidentiran je iznos od 18.009.362,69 kn uplaćene donacije Razvojne banke Vijeća Europe (CEB) temeljem odobrenih projekata Regionalnog programa stambenog zbrinjavanja (RHP) :

- HR6 Obnova, rekonstrukcija ili izgradnja 62 obiteljske kuće u Republici Hrvatskoj

- HR2 Izgradnja dvije višestambene zgrade u Kninu za smještaj 40 obitelji

- HR3 Rekonstrukcija i dogradnja doma za starije i nemoćne osobe u Glini

- HR4 Kupnja stanova za 101 potecijalnog korisnika

- HR7 Izgradnja višestambene zgrade u Vukovaru za smještaj 21 obitelji

- HR5 Izgradnja višestambene zgrade u Benkovcu za smještaj 21 obitelji

Iznos prihoda tj. realiziranih tranši po odobrenim projektima znatno je viši u odnosu na 2018. godinu jer je odobren novi projekt a ostali projekti su znatnim dijelom realizirani tijekom 2019. godine.

**AOP 053** - Kapitalne pomoći u iznosu od 6.365.698,76 kn odnose se na realizaciju projekta Adaptacija i opremanje stanova za osobe kojima je odobrena međunarodna zaštita, temeljem Sporazuma o izravnoj dodjeli financijskih sredstava za provedbu projekata u okviru Fonda za azil, migracije i integraciju (AMIF)-odgovorno tijelo Ministarstvo unutarnjih poslova (izvor financiranja 575). Stavka prihoda bilježi znatno povećanje u odnosu na prethodnu godinu jer su navedeni projekti započeli s realizacijom u 2019. godini.

**AOP 130** – Prihodi iz proračuna iznose 93% ukupnih prihoda, od čega se iznos od 152.777.866,83 kn odnosi na prihode za financiranje rashoda poslovanja, a iznos od 64.187.100,76 kn na prihode za nabavu nefinancijske imovine.

**RASHODI POSLOVANJA**

Rashodi poslovanja i rashodi za nabavku nefinancijske imovine

|  |  |  |  |  |  |  |
| --- | --- | --- | --- | --- | --- | --- |
| Redni broj | Rashodi | Ostvareno 2018. | Ostvareno 2019. | Ind. | Grupa konta | AOP |
|  | Rashodi poslovanja |  |  |  |  |  |
| 1 | Rashodi za zaposlene | 16.504.503,26 | 18.745.178,66 | 113,58 | 31 | 149 |
| 2 | Materijalni rashodi | 32.095.158,81 | 35.501.145,89 | 110,61 | 32 | 160 |
| 3 | Financijski rashodi | 26.811,18 | 17.186,76 | 64,10 | 34 | 192 |
| 4 | Pomoći unutar države | 12.933.248,06 | 13.032.717,74 | 100,77 | 36 | 221 |
| 5 | Naknade građanima i kućanstvima | 1.012.498,70 | 280.293,47 | 27,68 | 37 | 246 |
| 6 | Ostali rashodi | 85.020.032,89 | 95.634.923,71 | 112,49 | 38 | 257 |
|  | Rashodi poslovanja ukupno | **147.592.252,90** | **163.211.446,23** | 110,58 | 3 | 148 |
| 7 | Rashodi za nabavku nefinancijske imovine | **54.785.236,25** | **73.934.333,55** | 134,95 | 4 | 341 |
| **Ukupno** | | **202.377.489,15** | **237.145.779,78** | 117,18 | 3+4 | 630 |

.

**AOP 148 -** Ukupni rashodi poslovanja iznose 163.211.446,23 kn, što predstavlja 11,7 % povećanje u odnosu na visinu rashoda poslovanja iz 2018. godine.

**AOP 149 -** Povećanje ukupnih rashoda za zaposlene od 13,6% u odnosu na prethodnu godinu proizlazi iz činjenice da je tijekom 2019. god. temeljem javnih natječaja i sporazumnih premještaja uposleno veći broj državnih službenika. U Središnjem državnom uredu za obnovu i stambeno zbrinjavanje na dan 31. prosinca 2019. godine zaposlena su 160 državna službenika i namještenika i državni tajnik.

**AOP 161 -** Naknade troškova zaposlenima u iznosu od 1.233.425,97 kn bilježe povećanje od 29,3 % u odnosu na prethodnu godinu, kada su iznosile 953.733,57 kn. Povećanje je nastalo zbog novog zapošljavanja, a uglavnom se odnose na troškove prijevoza djelatnika na posao i s posla.

**AOP 179 -** Rashodi za zakupnine i najamnine u iznosu od 6.282.554,51 kn bilježe povećanje od 22,3 % u odnosu na prethodnu godinu. Povećanje se najvećim dijelom odnosi na proračunsku poziciju A761073-Stambeno zbrinjavanje osoba s odobrenom međunarodnom zaštitom budući da je SDUOSZ preuzeo od Ministarstva za demografiju, obitelj, mlade i socijalnu politiku od 01.01.2018. g. stambeno zbrinjavanje istih te podmiruje rashode najamnine privatnim iznajmljivačima temeljem prosječno oko 130 ugovora o najmu stambenih jedinica.

**AOP 183 -** Rashodi za ostale usluge viši su za 34,3 % u odnosu na prethodnu godinu iz razloga jer je tijekom 2019. godine preseljena arhiva SDUOSZ-a, što je rezultiralo visokim rashodima 2019. godine.

**AOP 246 -** Naknade građanima i kućanstvima -rashodi evidentirani na skupini 37 smanjeni su za 72,3 % u odnosu na prethodnu godinu (iznose 280.293,47 kn). Odnose se na podmirivanje troškova za osobe u statusu prognanika, povratnika i izbjeglica. Iznos rashoda je znatno manji od iznosa rashoda u 2018. godini iz razloga jer je smanjen broj korisnika koji primaju naknade s više osnova, a koji su stambeno zbrinuti, a zatvoreni su svi objekti organiziranog smještaja. Isto tako, tijekom prethodnih godina isplaćeni su iznosi temeljem Uredbe o načinu povrata kupoprodajne cijene bez kamata hrvatskim braniteljima i članovima obitelji smrtno stradalog, zatočenog ili nestalog i umrlog hrvatskog branitelja iz Domovinskog rata tako da tih rashoda u 2019. godini nije bilo.

**AOP 272** - Kapitalne pomoći u iznosu od 1.845.534,39 kn veće za 91,3 % u odnosu na

prethodnu godinu. Odnosi se na aktivnost Financiranje pojedinačnih komunalnih priključaka, konkretno na plaćanje priključaka na elektro mrežu u programu darovanja građevnog materijala i priključka obnovljenih i novo izgrađnih stambenih jedinica u državnom vlasništvu.

U 2019. godini, intenziviran je program darovanja građevnog materijala, provedena su ukupno oko 440 tehnička pregleda završetka ugradnje darovanog materijala te su izvedeni priključci na više stambene zgrade u Petrinji s 29 stanova, Vukovaru sa 21 stanom, 7 stambenih jedinica u Hrvatskoj Kostajnici,  7 obiteljskih kuća u općini Kistanje, 16 obiteljskih kuća u državnom vlasništvu, 128 pojedinačnih stanova gdje je na pojedinim bilo potrebno izvoditi priključak ili ponovni priključak na elektro mrežu dr.

**AOP 356** - Rashodi za stambene objekte u okviru skupine 4211 odnosi se na troškove sanacije i izgradnje stambenih jedinica u državnom vlasništvu prema Godišnjem planu za 2019. godinu, kao i za izvanredne okolnosti uključenja u program izgradnje u izvanrednim okolnostima (klizišta, požari i sl). Navedenim sredstvima financirani su radovi obnove/izgradnje stambenih jedinica u državnom vlasništvu (završeni radovi na 128  pojedinačnih stanova, a u postupku izvođenja radova je 170 pojedinačnih stanova; završeni su radovi na 16 kuća u državnom vlasništvu kao i uklanjanje ruševina sa 12 parcela, završeni su radovi na 2 višestambene zgrade s ukupno 50 stanova, pri kraju su radovi na višestambenoj zgradi u Kneževim Vinogradima, 2 zgrade u gradu Vukovaru sa ukupno 8 stanova, dovršeni su radovi sanacije krovišta i vanjske stolarije na 9 više stambenih zgrada, izgradnja 7 obiteljskih kuća u općini Kistanje za postupak povrata imovine, 7 u gradu Hrvatska Kostajnica za obitelji čije su kuće stradale klizištem, i dr.

**AOP 367-** Rashodi za uređaje, strojeve i opremu za ostale namjene u iznosu 3.237.443,89 kn bilježe izuzetno povećanje. Donošenjem Zakona o Izmjenama i dopunama Zakona o međunarodnoj i privremenoj zaštiti (NN 70/15), započela je unutar SDUOSZ aktivnost stambenog zbrinjavanja osoba bez državljanstva koje ispunjavaju uvjete za odobrenje međunarodne zaštite. Aktivnosti obuhvaćaju troškove adaptacije i opremanje stanova u državnom vlasništvu. Povećanje sredstva u 2019. godini se odnosi na troškove adaptacije i opremanja stanova u državnom vlasništvu, gdje se pokazala potreba u odnosu na troškove 2018. godine. Potpisana su tri sporazuma između SDUOSZ i MUP - u vezi dodjele financijskih sredstava za provedbu projekata Adaptacije i opremanje stanova za osobe kojima je odobrena međunarodna zaštita. Odobrena sredstva su iz AMIF-a (25% od ukupnog iznosa je nacionalno učešće) za tri projekta su raspoređena na dvije godine 2018. i 2019. godinu. U 2019. godini su realizirani projekti, kao i zatvaranje sva tri navedena projekta.

**AOP 384 -**Rashodi za ulaganja u računalne programe smanjeni su 65,5 % u odnosu na prethodnu godinu i iznose 385.000,00 kn. Isti se odnose na rashode financiranja informacijskog sustava kojeg, za potrebe evidencija vezano uz gospodarenje stambenim jedinicama u vlasništvu RH i stambenog zbrinjavanja korisnika za potrebe SDUOSZ-a, isporučuje Financijska agencija koja je u glavnini iznosa podmirena 2018. godine.

Ukupno ostvareni prihodi i primici u razdoblju siječanj – prosinac 2019. godine iznose **235.062.296,63** kn (AOP 629), a ukupni rashodi i izdaci iznose **237.145.779,75** kn (AOP 630). Ostvareni manjak prihoda i primitaka u razdoblju siječanj – prosinac 2019. god. iznosi **2.083.483,15** kn (AOP 632). Preneseni višak prihoda 31.12.2018. godine iznosi **2.992.325,00** kn(AOP 633). Višak prihoda raspoloživ u sljedećem razdoblju iznosi **908.841,84 kn** (AOP 635).

**BILANCA**

**AOP 002 -Nefinancijska imovina**

U okviru AOP 002 iskazana je nefinancijska imovina ukupne vrijednosti od 3.173.068.916 kn, a u najvećem dijelu se odnosi na proizvedenu dugotrajnu imovinu koja se sastoji od izgrađenih kuća, kuća kupljenih iz proračunskih sredstava, stanova u stambenim zgradama preuzetih na upravljanje temeljem Zakona o vlasništvu i drugim stvarnim pravima i Zakona o stambenom zbrinjavanju na potpomognutim područjima, stanova kupljenih iz proračunskih sredstava, izgrađenih stambenih zgrada čija izgradnja je financirana iz proračunskih sredstava kao i stambenih jedinica kupljenih putem Regionalnog programa stambenog zbrinjavanja u okviru projekta HR4 - Kupnja stanova za 101 potencijalnog korisnika. Iznos je umanjen u odnosu na 2018. godinu za 103.075.790 kn.

**AOP 051- Dugotrajna nefinancijska** **imovina u pripremi** u ukupnom iznosu 474.971.087 kn odnosi se na evidenciju stambenih jedinica koje koriste korisnici stambenog zbrinjavanja, ali je za iste još uvijek uknjižba u vlasništvo RH u tijeku.

Druga skupina nefinancijske imovine u pripremi odnosi se na investicije u tijeku koje se izvode na nekoliko gradilišta. U izgradnji su zgrade sa stambenim jedinicama namijenjenim za stambeno zbrinjavanje povratnika u RH, bivših nositelja stanarskog prava.

Treća skupina se odnosi na građevinska zemljišta u pripremi i oštećene i neuseljive kuće koje se daruju korisnicima kojima se ujedno daruje i građevinski materijal.

Gospodarenje i upravljanje stambenim jedinicama je u nadležnosti SDUOSZ. Stambene jedinice se daju u najam korisnicima koji ostvaruju pravo na stambeno zbrinjavane i darovanje temeljem važećih Zakona i Uredbi, odnosno za iste se provode postupci otkupa po povlaštenim uvjetima od strane korisnika za koje se utvrdi pravo na otkup.

**AOP 063 Financijska imovina**

U okviru AOP 063 Financijska imovina, evidentirana je financijska imovina u ukupnom iznosu od 56.030.527,00 kn, a odnosi se na:

1. dane avanse izvođačima građevinskih radova na stambenim zgradama evidentiranim na skupinama konta investicije u tijeku u ukupnom iznosu od 850.328,70 kn
2. na potraživanja za nenaplaćene najmove od korisnika stambenog zbrinjavanja u ukupnom iznosu od 17.032.273,84 kn
3. kontinuirane rashode budućeg razdoblja koji se odnose na sredstva za isplatu plaće za prosinac 2019. godine u iznosu od 1.609.000,23 kn
4. temeljem Okvirnog sporazuma između RH i Razvojne banke Vijeća Europe u vezi s Regionalnim programom stambenog zbrinjavanja isplaćene su tranše donacija na namjenski račun u Hrvatskoj narodnoj banci koje se povlače na račun Državnog proračuna. Sredstva u iznosu od 8.672.529,94 kn koja su ostala neiskorištena do 31.12.2019. temeljem zakonskih propisa, prenose se u 2020. godinu
5. iznos od 24.993.390,33 kn odnosi se vrijednost preostalih potraživanja od obročne prodaje stambenih jedinica izvan područja posebne državne skrbi na dan 31.12.2019.
6. razlika se odnosi na ostala potraživanja.

**AOP 163**- **Obveze**

evidentirane su nepodmirene fakturirane obveze u izvještajnom razdoblju u ukupnom iznosu od 19.814.934,53 kn,od koji je dospjelo iznos od 327.219,75 kn. Iznos obveza uglavnom se odnosi na obveze nastale u prosincu 2019. godine i na dio prenesenih obveza iz MRRFEU sa stanjem na dan 30.04.2013.g početnom temeljnicom te na dio obveza za račune iz prethodnih godina, a koji su u sudskim postupcima.

Obveze se u većem dijelu odnose na:

1. obveze za nabavu nefinancijske imovine u iznosu od 5.906.355,47 kn
2. obveze za donacije građanima i kućanstvima putem programa dodjele građevinskog materijala i obnove stambenih jedinica u iznosu od 8.953.092,26 kn
3. obveze za zaposlene za prosinac 2019. u iznosu od 1.629.805,45 kn.

**AOP 245 - Izvanbilančni zapisi**

Na kontima **izvanbilančnih zapisa** 991/996 provedene su slijedeće evidencije u ukupnom iznosu od 196.513.713,93 kn, a odnose se na:

|  |  |  |  |
| --- | --- | --- | --- |
| 99641 | Primljeni instrumenti osiguranja plaćanja | 28.055.802,64 kn | Početno stanje važećih bankarskih garancija, polica osiguranja i zadužnica preuzetih od dobavljača na dan 1.1.2019. godine iznosi 26.446.114,77 kn. Isti iznos je umanjen za instrumente osiguranja plaćanja kojima je istekao rok u 2019. godini te uvećan za iznos novih instrumenata osiguranja plaćanja zaprimljenih u 2019. godini. |
| 99651 | Obveze za predmete u sudskom postupku | 160.850.536,95 kn | Popis sudskih sporova u tijeku sastavni su dio i priložen je uz Bilješke uz financijska izvješća. |
| 99611 | Tuđa imovina dobivena na korištenje | 21,00 kn | Iznos se odnosi na 21 stambenu jedinicu preuzetu od Ministarstva državne imovine namijenjene za stambeno zbrinjavanje osoba s odobrenom međunarodnom zaštitom |

**BILJEŠKE UZ PROMJENE U VRIJEDNOSTI IMOVINE I OBVEZA**

Promjene u obujmu imovine na strani **povećanja** vrijednostiiznose 30.611.889,09 kn. Iznos od 30.354.689,09 kn odnosi se na kupnju 62 stana.jedne kuće i dokup 3 zemljišta za potrebe stambenog zbrinjavanja iz nadležnosti SDUOSZ-a. Sredstva su plaćena od strane Agencije za promet nekretnina, te dane na upravljanje SDUOSZ. Iznos od 257.200,00 kn odnosi se na Odluku o darovanju nekretnine u vlasništvu grada Vukovara u svrhu izgradnje višestambene zgrade.

Promjene na obujmu na strani **smanjenja** vrijednosti iznose 24.714.282,42 kn. Iznos od 23.094.060,55 kn odnosi se na razliku nabavne vrijednosti i prodajne cijene za prodane stanove izvan područja od posebne državne skrbi za jednokratno plaćanje i obročnu otplatu.

Iznos od 1.526.775,60 kn odnosi se na otpis potraživanja za najam stambenih jedinica u vlasništvu RH temeljem Odluke o otpisu potraživanja s naslova najma stambenih jedinica u vlasništvu RH kojim upravlja SDUOSZ, a iznos od 92.074,10 kn odnosi se na otpis potraživanja korisnicima stambenog zbrinjavanja temeljem Zakona o otpisu dugova fizičkim osobama.

Ostatak iznosa od 1.372,17 kn odnosi se na neamortiziranu vrijednost rashodovane imovine.

Zagreb, 30. siječnja 2020. godine

**DRŽAVNI TAJNIK**

**Nikola Mažar**